Németország elektromos autó nagyhatalom lesz « Független.hu
« Kitiltaná Párizs belvárosából az autókat a főpolgármester
Még mindig sugárszennyezett a fukusimai erőmű vize »
A dízelbotrány okozta renomévesztés, az egyre szigorodó környezetvédelmi előírások, a valós vezetési körülményekhez egyre közelebb álló károsanyag-kibocsátási tesztek, a fogyasztói, politikai elvárások és az egyre erősebb verseny egyaránt arra kényszeríti a Volkswagen vezetését, hogy gyökeres változtatásokat hajtson végre a gépkocsigyártásban.
A Volkswagen csoport totális átalakuláson megy keresztül, amelynek középpontjában az elektromos- és önvezető autózás, valamint a mobilitáshoz kapcsolódó szolgáltatások és a digitalizáció állnak. Azt pedig, hogy a német autógyártó mennyire komolyan gondolja az elektromos meghajtásra történő átállást, jól mutatja, hogy korábbi terveik szerint mintegy 35 milliárd eurót akartak elkölteni az elektromobilitásra 2023-ig.
Pénteken azonban a felügyelőbizottsági ülésen elfogadásra került egy akcióterv, aminek a keretében 9 milliárd euróval többet, vagyis 44 milliárd eurót fognak elkölteni a következő öt évben fejlesztésre.
Erre a hatalmas összegre szükség is van, hiszen 2025-re már több mint 50 darab tisztán elektromos meghajtású modellt akar értékesíteni a cégcsoport, és el akarnak odáig jutni, hogy évi 2-3 millió elektromos autót adnak el globálisan.
A tervek szerint a zwickaui üzem főszerepet kap majd az elektromos autók gyártásában, hat különböző elektromos modellt is gyárthatnak majd itt a Volkswagen csoport három márkájának.
Forrás: https://www.portfolio.hu/vallalatok/cegauto/nemetorszag-elektromosauto-gyarto-nagyhatalom-lesz-totalisan-atalakul-a-volkswagen.304720.html
This entry was posted on 2018. november 17. szombat - 03:12	and is filed under dízelautó gyártás, elektromos autó gyártás, levegőszennyezettség. Címkézve: elektromos és önvezető autógyártás, Volkswagen cég. You can follow any responses to this entry through the RSS 2.0 feed. You can leave a response, vagy trackback from your own site.
2 hozzászólás to “Németország elektromos autó nagyhatalom lesz”
2018. november 17. szombat - 07:17
“…44 milliárd eurót fognak elkölteni a következő öt évben fejlesztésre.”
“…a zwickaui üzem főszerepet kap majd az elektromos autók gyártásában, hat különböző elektromos modellt is gyárthatnak majd itt a Volkswagen csoport három márkájának.” – Zwikau, itt készül az új Trabant : )
2018. november 17. szombat - 14:10
https://totalcar.hu/kozosseg/rsvptc/2018/11/13/norvegia_villanyauto